**Tiszavasvári Város Önkormányzata Képviselő-testületének 25/2021. (XII. 17.) önkormányzati rendelete**

**Az Önkormányzat vagyonáról és a vagyongazdálkodás szabályairól szóló 31/2013.(X.25.) önkormányzati rendelet módosításáról**

Az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva- a Szervezeti és Működési Szabályzatról szóló 1/2019. (II.1.) önkormányzati rendelet 4. melléklet 1. 24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével – a következőket rendeli el:

**1. §**

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. melléklete az 1. melléklet szerint módosul.

**2. §**

Hatályát veszti az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 3. mellékletében foglalt táblázat 11. sora.

**3. §**

Ez a rendelet 2021. december 20-án lép hatályba.

Tiszavasvári, 2021. december 16.

 **Szőke Zoltán dr. Kórik Zsuzsanna**

 **polgármester jegyző**

A rendelet kihirdetve: 2021. december 17.

  **dr. Kórik Zsuzsanna**

 **jegyző**

*1. melléklet*

1. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. mellékletében foglalt táblázat a következő 453. sorral egészül ki:

„

|  |  |  |
| --- | --- | --- |
| ***(ssz.*** | ***ingatlan*** | ***tulajdoni hányad*** |
| ***helyrajzi száma*** | ***megnevezése*** | ***címe,* *településrész megnevezése*** | ***terület (m2))*** |
| 453 | 2448/6 | kivett sportcsarnok | Petőfi Sándor u. 3. | 33392 | 1/1 |

”

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva megalkotta az önkormányzat vagyonáról és a vagyongazdálkodás szabályairól szóló rendeletét, melynek módosítása vált szükségessé.

Részletes indokolás

**Az 1. §-hoz és a 2. §-hoz**

Döntés született Tiszavasvári Város közvilágításának LED-es technológiával való korszerűsítéséről, bővítéséről, illetve ennek érdekében történő hitelfelvételről.

A Takarékbank Zrt.-vel kötendő beruházás finanszírozási célra tárgyú hitelszerződés 3.5.20. pontja az alábbiakat tartalmazza:

„Legalább a hitelösszeg 100 %-át elérő hitelbiztosítéki értékkel bíró, tehermentes és forgalomképes önkormányzati tulajdonú ingatlan bevonása a fedezeti körbe, amelyek nem képezik a törzsvagyon részét.”

A hitel fedezetéül felajánlott ingatlan a Városi Sportcsarnok, amely jelenleg az önkormányzatkorlátozottan forgalomképes törzsvagyoni körébe tartozik. A hitelfelvétel miatt szükséges az ingatlan üzleti vagyoni körbe történő besorolása.

Az üzleti vagyonba tartozó vagyonelemeket a vagyonrendelet 4. melléklete tartalmazza.

A módosítás érinti a rendelet 3. és 4. mellékletét.

A 3. mellékletből törlésre kerül a 11. sorszám alatt lévő 2488/6 hrsz-ú kivett sportcsarnok megnevezésű ingatlan, a 4. mellékletbe pedig felvételre kerül a 453. sorszám alatt.

**A 3. §-hoz**

Hatályba léptető rendelkezést tartalmaz.